
LĪGUMS/ VIENOŠANĀS PAR ATBALSTĀMO DARBĪBU ĪSTENOŠANU

Līguma/ Vienošanās identifikācijas numurs: <numurs>


SABIEDRĪBAS INTEGRĀCIJAS FONDS,
reģistrācijas Nr.: 90001237779, adrese: <adrese>,,
kura vārdā saskaņā ar Sabiedrības integrācijas fonda likumu un Eiropas Sociālā fonda Plus programmas materiālās nenodrošinātības mazināšanai 2021.—2027. gada plānošanas perioda vadības likumu kā sadarbības iestādes vadītāja rīkojas Sabiedrības integrācijas fonda <nosaukums> departamenta direktore <vārds, uzvārds>,
turpmāk “Sadarbības iestāde”,
un
<Atbalstāmo darbību veicēja NOSAUKUMS>,
reģistrācijas Nr.: <numurs>, juridiskā adrese: <adrese>,
kura vārdā saskaņā ar <dokumenta nosaukums> rīkojas<vārds, uzvārds>,
turpmāk “Partnerorganizācija”,

					turpmāk abas kopā „Puses”,
noslēdz Eiropas Sociālā fonda Plus programmā materiālās nenodrošinātības mazināšanai 2021.–2027. gadam (turpmāk – Programma)[footnoteRef:2] līgumu/vienošanos, (turpmāk tekstā – Līgums), un vienojas par šādiem Līguma noteikumiem:  [2:  Šis līgums tiek noslēgts pašlaik spēkā esošajā Programmā. Vienlaicīgi pēc Pārtikas atbalsta un pamata materiālās palīdzības vistrūcīgākajiem iedzīvotājiem 2028.-2034.gadā (turpmāk – Plānošanas periods 2028.-2034.) darbību reglamentējošo normatīvo aktu izstrādes un pieņemšanas Partnerorganizācija tiks informēta par Programmas un/vai Plānošanas perioda 2028.-2034. darbību īstenošanas reglamentējošiem normatīvajiem aktiem un/vai to izmaiņām, t.sk. iespējama līguma/ vienošanās pārtraukšana un/vai grozījumi.] 

1. Līguma priekšmets
1.1. Partnerorganizācija nodrošina pārtikas un pamata materiālās palīdzības preču un/vai maltīšu izdalīšanu un papildpasākumu īstenošanu (turpmāk – Atbalstāmās darbības[footnoteRef:3]) atbilstoši Partnerorganizācijas atlases iesniegumam <apstiprinātā atlases iesnieguma MAP identifikācijas numurs> (turpmāk – Pieteikums), kura apstiprinātā versija skatāma Mērķa finansējuma izlietojuma pārvaldības platformā (turpmāk – MAP) un MAP Līguma cilnē “Atbalsta vietas” norādītajam atbalsta vietu adrešu darba laikam. [3:  Partnerorganizācija tiks informēta par Programmas un/vai Plānošanas perioda 2028.-2034. darbību īstenošanas reglamentējošiem normatīvajiem aktiem un/vai to izmaiņām, t.sk., ja iespējamās izmaiņas būs saistītas ar atbalstāmo darbību īstenošanas formātu.] 

1.2. Pārtikas un pamata materiālās palīdzības preču komplektu (turpmāk – Komplekti) iegādi nodrošina Sabiedrības integrācijas fonds, veicot publiskos iepirkumus. Komplektu piegādi līdz Partnerorganizācijas norādītajai Komplektu uzglabāšanas/izdales vietai veiks piegādātāji, ar kuriem Sabiedrības integrācijas fonds noslēgs līgumu publisko iepirkumu rezultātā. Komplektu saturs tiek noteikts saskaņā ar Ministru kabineta 2022.gada 21.jūnija noteikumu Nr.381 „Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas noteikumi” (turpmāk – MK noteikumi Nr.381) III. nodaļu “Satura un kvalitātes prasības pārtikas un pamata materiālās palīdzības precēm un to nodrošināšanas kārtība”.
1.3. Partnerorganizācija nodrošina Programmas Atbalstāmās darbības mērķa grupai, kas noteikta MK noteikumu Nr.381 II. nodaļas “Mājsaimniecības, kurām ir tiesības saņemt atbalstu” 4.punktā.
1.4. [bookmark: _Hlk153141215]Komplektu uzglabāšanas, Komplektu un maltīšu izdales nosacījumi noteikti MK noteikumu Nr.381 IV. nodaļā „Prasības pārtikas un pamata materiālās palīdzības uzglabāšanai un izdalīšanai”.
1.5. Atbilstošie papildpasākumu veidi un īstenošanas nosacījumi noteikti MK noteikumu Nr.381 V. nodaļā „Papildpasākumu īstenošanas kārtība”.
2. [bookmark: _Ref183965203]Līguma darbības laiks
2.1. Atbalstāmo darbību īstenošanas periods ir no <datums> līdz <datums>. 
2.2. Līgums stājas spēkā, kad to parakstījušas abas Puses, un ir spēkā līdz Līguma visu saistību pilnīgai izpildei.
3. Atbalstāmo darbību finansējums
3.1. Finansējuma apjoms, ko Partnerorganizācija, īstenojot Atbalstāmās darbības, var saņemt no Programmas, tiek noteikts saskaņā ar Līguma 5.punktu; no tā Eiropas Savienības finansējums ir 90 %, valsts budžeta finansējums ir 10 %. Finansējuma sadalījums pa finansējuma avotiem var mainīties, ņemot vērā Programmas nosacījumus.
4. Atskaites
4.1. [bookmark: _Ref183964527]Partnerorganizācija sniedz Komplektu piegādes plānu, aizpildot Sadarbības iestādes veidlapu tiešsaistē. Pēc Līguma noslēgšanas vai Līguma slēgšanas sarunu laikā Partnerorganizācija Komplektu piegādes plānu sagatavo pēc Sadarbības iestādes aicinājuma, bet ne vēlāk kā 5 (piecu) darba dienu laikā pēc Līguma noslēgšanas. 
4.2.  Izņēmuma gadījumos Komplektu piegādes plānu var aktualizēt, tad Partnerorganizācija nosūta izmaiņas uz e-pastu: prognoze@sif.gov.lv.
4.3. [bookmark: _Hlk153491345][bookmark: _Hlk152888298]Partnerorganizācija sniedz pārskatu par īstenotajām Atbalstāmajām darbībām (turpmāk – Pārskats) atbilstoši MAP sadaļā par Programmas atskaitēm pieejamajai veidlapai. Pārskatu periodi un iesniegšanas termiņi noteikti MAP sadaļā par Programmas atskaitēm. 
4.4. Sadarbības iestāde izlases kārtā var pieprasīt iesniegt Atbalstāmo darbību īstenošanas pamatojošo informāciju pie Pārskata, par to iepriekš informējot Partnerorganizāciju.
4.5. Sadarbības iestāde izskata Partnerorganizācijas iesniegto Pārskatu un lemj par tā apstiprināšanu ne vairāk kā 15 (piecpadsmit) darba dienu laikā no Pārskata iesniegšanas MAP. Ja pēc Sadarbības iestādes pieprasījuma Pārskatam pievienota Atbalstāmo darbību īstenošanas pamatojošā informācija, Sadarbības iestāde izskata Pārskatu un lemj par tā apstiprināšanu ne vairāk kā 20 (divdesmit) darba dienu laikā no Pārskata un pamatojošo dokumentu iesniegšanas. 
4.6. Sadarbības iestāde var rakstiski pieprasīt Partnerorganizācijai labot Pārskatu, iesniegt skaidrojumus vai papildinājumus. Līguma 4.5.apakšpunktā noteiktais termiņš tiek pagarināts par 5 (piecām) darba dienām no pieprasīto precizējumu, skaidrojumu vai papildinājumu saņemšanas. 
4.7. Sadarbības iestāde, apstiprinot Pārskatu, lemj par netiešo attiecināmo izmaksu apjomu un veic maksājumus Līguma 5.punktā noteiktajā kārtībā.
4.8. Ja pēc papildu iesniegtās informācijas izskatīšanas Sadarbības iestāde kādas veiktās Atbalstāmās darbības atzīst par neatbilstošām netiešo attiecināmo izmaksu saņemšanai, Partnerorganizācijai ir tiesības ne vēlāk kā 5 (piecu) darba dienu laikā pēc paziņojuma saņemšanas par Pārskata apstiprināšanu un aprēķināto netiešo attiecināmo izmaksu apjomu vienu reizi iesniegt rakstiskus iebildumus par Sadarbības iestādes lēmumu, kā arī papildu informāciju vai dokumentāciju veikto Atbalstāmo darbības pamatojumam. Sadarbības iestāde izskata iesniegto papildu informāciju 5 (piecu) darba dienu laikā pēc tās saņemšanas un informē Partnerorganizāciju par Atbalstāmās darbības atzīšanu vai neatzīšanu par atbilstošu netiešo attiecināmo izmaksu saņemšanai.
4.9. Ja Partnerorganizācija Sadarbības iestādei nav iesniegusi Pārskatu termiņā, kas redzams MAP sadaļā par Programmas atskaitēm, un šajā termiņā nav sniegusi atbilstošu un pietiekamu rakstisku skaidrojumu par attaisnojošiem iemesliem, kāpēc saistības nav izpildītas, Sadarbības iestāde var pārtraukt Līgumu saskaņā ar Līguma 19.3.apakšpunktu.
4.10. Partnerorganizācijai sniedz pārskatu par horizontālo un vispārīgo principu ievērošanu atbilstoši MAP sadaļā “Atskaites” pieejamajai veidlapai. Pārskatu periodi un iesniegšanas termiņi noteikti MAP sadaļā “Atskaites”.
5. [bookmark: _Ref183962923]Maksājuma aprēķina un izmaksas kārtība
5.1. [bookmark: _Hlk153494309]Sadarbības iestāde Partnerorganizācijai veic šādus netiešo attiecināmo izmaksu maksājumus: 
5.1.1. 7 (septiņu) % apmērā par pārtikas un pamata materiālās palīdzības sniegšanu no apstiprinātajā Pārskatā izdalīto un maltīšu sagatavošanai izlietoto Komplektu vērtības;
5.1.2. 7 (septiņu) % apmērā par papildpasākumu īstenošanu no apstiprinātajā Pārskatā izdalīto un maltīšu sagatavošanai izlietoto Komplektu vērtības, ja Pārskata periodā izdales teritorijā ir izpildīti MK noteikumu Nr.381 62.3.apakšpunktā minētie nosacījumi atbilstoši izdales vietu skaitam, kur faktiski Pārskata periodā veikta Komplektu un vai maltīšu izdale;
5.1.3. par Ukrainas civiliedzīvotājiem sniegto atbalstu saskaņā ar 5.1.1. un 5.1.2.apakšpunktos noteikto, ja Pārskatā Ukrainas civiliedzīvotājiem izsniegti Komplekti un/vai maltītes un/vai īstenoti papildpasākumi ar Ukrainas civiliedzīvotāju dalību (MK noteikumu Nr.381 3.² punkts). 
5.2. Sadarbības iestāde veic netiešo attiecināmo izmaksu maksājuma aprēķinu atbilstoši MK noteikumu Nr.381 62.punktā noteiktajai aprēķina formulai. 
5.3. Sadarbības iestāde 5 (piecu) darba dienu laikā no brīža, kad tā ir apstiprinājusi Partnerorganizācijas iesniegto Pārskatu, veic maksājumu Partnerorganizācijai uz kontu, kas norādīts MAP sadaļā “Līgums”. 
5.4. Sadarbības iestāde ir tiesīga apturēt maksājuma veikšanu, paziņojot Partnerorganizācijai par to 5 (piecu) darba dienu laikā no maksājuma apturēšanas dienas, ja pārbaudē Atbalstāmo darbību īstenošanas vietā, ko veikusi kāda no Programmas vadībā iesaistītām institūcijām, ir atklāti tādi trūkumi, kas var ietekmēt veicamo maksājumu apmēru, šī Līguma turpināšanu vai spēkā esamību. Maksājuma veikšana tiek atjaunota ar brīdi, kad tiek saņemta un izvērtēta informācija no Partnerorganizācijas par visu konstatēto trūkumu pilnīgu novēršanu un pasākumiem, ko plāno veikt, lai novērstu turpmāku trūkumu atkārtošanos.
5.5. Sadarbības iestāde ir tiesīga apturēt maksājuma veikšanu, par to 5 (piecu) darba dienu laikā no maksājuma apturēšanas dienas paziņojot Partnerorganizācijai, ja Partnerorganizācija nepilda šī Līguma saistības. Maksājuma veikšana tiek atjaunota ar brīdi, kad tiek saņemta un izvērtēta informācija no Partnerorganizācijas par visu konstatēto trūkumu pilnīgu novēršanu vai saistību neizpildes attaisnojošiem iemesliem un pasākumiem, ko Partnerorganizācija plāno veikt, lai novērstu turpmāku trūkumu atkārtošanos.
6. [bookmark: _Ref183964424][bookmark: _Ref183967417]Attiecināmie izdevumi
6.1. Par attiecināmiem izdevumiem uzskatāmi maksājumi par Partnerorganizācijas Atbalstāmajām darbībām, ja tās:
6.1.1. īstenotas Līguma 2.punktā norādītajā periodā; 
6.1.2. īstenotas neprasot un nesaņemot no mērķa grupas nekādu samaksu vai cita veida labumu atlīdzības izteiksmē par tām; 
6.1.3. īstenotas sabiedrības interesēs un nodrošina vienlīdzības principa un diskriminācijas aizlieguma ievērošanu neatkarīgi no dzimuma, rases vai etniskās izcelsmes, reliģijas vai pārliecības, invaliditātes, vecuma vai seksuālās orientācijas dēļ;
6.1.4. vienlaikus netiek tieši vai netieši finansētas no citiem publiska finansējuma avotiem, tai skaitā valsts budžeta, Eiropas Savienības fondu un citas finanšu palīdzības līdzekļiem;
6.1.5. īstenotas atbilstoši MK noteikumos Nr.381 noteiktajam.
6.2.  Partnerorganizācija nodrošina izmaksu attiecināmību un nepieļauj iespējamu interešu konfliktu un dubulto finansēšanu Atbalstāmo darbību īstenošanā, kā arī pēc Sadarbības iestādes vai citu Programmas vadībā iesaistīto institūciju pieprasījuma nodrošina atbilstošus pierādījumus.
7. Finansējuma ieturēšana un atmaksāšana
7.1. Sadarbības iestāde pieņem lēmumu par neatbilstoši veiktiem izdevumiem, ja Atbalstāmo darbību īstenošanas laikā: 
7.1.1. Sadarbības iestādei saskaņā ar Līguma 8.15.apakšpunkta nosacījumiem ir radušies zaudējumi, šo zaudējumu apmērā;
7.1.2. tiek atklātas neatbilstības - Latvijas Republikas vai Eiropas Savienības tiesību akta vai Līguma nosacījumu pārkāpumi, kas radušies Partnerorganizācijas darbības vai bezdarbības rezultātā un kas rada vai var radīt kaitējumu Eiropas Savienības vai Latvijas valsts budžetam. Ja neatbilstoši veikto izdevumu summu nav iespējams noteikt vai būtu nesamērīgi samazināt visu izdevumu summu, Sadarbības iestāde piemēro proporcionālu finanšu korekciju saskaņā ar Programmas Vadošās iestādes vadlīnijām par finanšu korekciju piemērošanu.
7.2. [bookmark: _Hlk153493312]Neatbilstoši veiktos izdevumus Sadarbības iestādei ir tiesības ieturēt no kārtējā vai nākamā maksājuma Partnerorganizācijai, par to informējot Partnerorganizāciju. 
7.3. Partnerorganizācijai < <10 (desmit)>, ja partnerorganizācija ir pašvaldības vai tās iestāde vai <20 (divdesmit)>, ja partnerorganizācija ir nevalstiska vai reliģiska organizācija> darba dienu laikā pēc attiecīga Sadarbības iestādes rakstveida pieprasījuma nosūtīšanas jāatmaksā Sadarbības iestādei neatbilstoši veiktos izdevumus vai rakstveidā jāvienojas ar Sadarbības iestādi par atmaksas kārtību un grafiku. 
7.4. Ja Partnerorganizācija nav veikusi atmaksu Sadarbības iestādei Līguma 7.3.apakšpunktā noteiktajā kārtībā un termiņā un nav informējusi par nepieciešamību mainīt neatbilstoši veikto izdevumu atmaksas termiņu, Sadarbības iestāde nosūta tai rakstiski brīdinājumu par neatbilstoši veikto izdevumu piespiedu atgūšanu normatīvajos aktos noteiktajā kārtībā un var pieprasīt Partnerorganizācijai maksāt nokavējuma procentus 0,1 % apmērā no neatmaksātās summas par katru nokavēto dienu. Nokavējuma procentu samaksa neatbrīvo Partnerorganizāciju no Līguma saistību izpildes.

8. Partnerorganizācijas tiesības un pienākumi
8.1. Partnerorganizācija ir atbildīga par MAP Līguma Pieteikuma cilnēs plānoto Atbalstāmo darbību īstenošanu un rezultātu sasniegšanu, un nedrīkst darboties kā starpnieks.
8.2. Partnerorganizācija ir pilnībā atbildīga par jebkāda veida kaitējumu, kas radies trešajām personām saistībā ar Atbalstāmo darbību izpildi vai to izpildes laikā, vai saistībā ar Atbalstāmo darbību nepildīšanu, ja Atbalstāmo darbību izpilde pretēji Līgumā noteiktajam netiek veikta vai ir pārtraukta pirms Līguma 2.1.apakšpunktā noteiktā beigu termiņa.
8.3. Partnerorganizācijai ir pienākums nodrošināt Komplektu izdali un maltīšu izsniegšanu MAP Līguma cilnē “Atbalsta vietas” norādītajā atbalsta vietu adrešu darba laikā. Partnerorganizācija nav ierobežota pēc pieprasījuma veikt Komplektu izdali un maltīšu izsniegšanu papildus ārpus noteiktā darba laika, ja ārkārtējās situācijas vai citu apstākļu dēļ ir būtisks pieprasījums pēc Komplektiem vai maltītēm.
8.4. Partnerorganizācijai ir pienākums veikt saņemto Komplektu detalizētu uzskaiti Programmas elektroniskās datu uzskaites sistēmā “Komplektu izdales modulis”[footnoteRef:4] (turpmāk – KIM), ievadot Komplektu saņemšanas datumu, saņemto Komplektu skaitu pa veidiem un piegādes dokumenta informāciju ne retāk kā reizi mēnesī līdz 5.datumam pēc kalendārā mēneša beigām. [4:  KIM ir pieejams arī mobilajā versijā.] 

8.5. Partnerorganizācija ar Sadarbības iestādi elektroniski saskaņo pārtikas preču komplektu pārdali uz zupas virtuvi, ja pārtikas preču komplekta derīguma termiņš ir īsāks par 30 (trīsdesmit) dienām vai Sadarbības iestāde ir pārtraukusi šī pārtikas preču komplekta izdali (MK noteikumu Nr.381 35.punkts). Partnerorganizācijai, iepriekš elektroniski saskaņojot ar Sadarbības iestādi, ir tiesības pārdalīt Komplektus uz citu Partnerorganizāciju izdales vietām, par šādu Komplektu pārvietošanu attiecīgi noformējot pavaddokumentu. Informāciju par pārdalītiem Komplektiem ievada KIM.
8.6. Partnerorganizācija Komplektu izdalē pārliecinās par mērķa grupas atbilstību, pamatojoties uz pašvaldības sociālā dienesta izsniegtajā izziņā[footnoteRef:5] norādīto informāciju vai personu apliecinošu dokumentu, veicot tiesību pārbaudi KIM. [5:  MK noteikumu Nr.381 4.1.apakšpunktā norādītie izziņu veidi.] 

8.7. [bookmark: _Hlk153149761]Partnerorganizācija izdalīto Komplektu detalizētu uzskaiti veic elektroniski KIM, ievadot datus sistēmā Komplektu izsniegšanas laikā, tai skaitā norādot personai izsniegto komplektu veidu un skaitu.
8.8. Ja Partnerorganizācija atbilstoši Pieteikumam nodrošina mērķa grupai maltītes, tās pienākums ir:
8.8.1. uzskaitīt maltīšu izdales vietu, katru izsniegšanas dienu un tajā izdalīto maltīšu skaitu, maltītē sniegto ēdienu (nosaukumu);
8.8.2. sagatavot dokumentu – norakstīšanas aktu, kas apliecina maltīšu sagatavošanai izlietoto pārtikas preču komplektu skaitu noteiktam komplekta kodam;
8.8.3. ievadīt KIM informāciju par maltīšu sagatavošanai izlietoto pārtikas preču komplektu skaitu kalendārā gada ceturksnī ne retāk kā reizi ceturksnī līdz 5.datumam pēc kalendārā gada ceturkšņa beigām;
8.8.4. sagatavot tehnisko dokumentāciju (ēdiena gatavošanas tehnoloģiskās kartes) atbilstoši pārtikas apriti regulējošo normatīvo aktu prasībām;
8.8.5. ja Partnerorganizācija maltītes sagatavošanai nelieto kādu produktu no pārtikas preču komplekta, to aizstāt ar citu pārtikas produktu, nesamazinot maltītes apjomu, uzturvērtību un izdalāmo maltīšu skaitu, kas noteikts pārtikas preču komplekta veidam MK noteikumu Nr.381 34.1.apakšpunktā. No saņemtā pārtikas preču komplekta produkti, kurus aizstāj maltīšu sagatavošanā, nevar pārsniegt 25 % apmēru no kopējā komplektā iekļauto produktu svara;
8.8.6. maltīšu izdales vietā mērķa grupai redzamā un pieejamā vietā izvietot aktuālu ēdienkarti.
8.9. [bookmark: _Hlk98318935]Partnerorganizācijai ir pienākums nodrošināt papildpasākumu plānošanu, apzinot mērķa grupas vajadzības, īstenošanu, kā arī īstenošanu apliecinošu dokumentu sagatavošanu, tostarp nodrošinot arī mērķa grupas personu reģistrāciju katrā papildpasākumu īstenošanas dienā, izmantojot Sadarbības iestādes noteiktās papildpasākuma uzskaites veidlapas[footnoteRef:6], kā arī veicot fotofiksāciju Līguma 12.2.apakšpunktā minētam plakātam ar informāciju par papildpasākumu. Par Ukrainas civiliedzīvotājiem nodrošinātajiem papildpasākumiem Partnerorganizācija minēto informāciju sagatavo atsevišķi, atbilstoši Sadarbības iestādes noteiktām veidlapām5, tai skaitā veicot fotofiksāciju Līguma 12.2.apakšpunktā minētam plakātam ar informāciju par papildpasākumu. [6:  Papildpasākuma uzskaites veidlapas un Ukrainas civiliedzīvotājiem nodrošinātā papildpasākuma uzskaites veidlapas pieejamas tīmekļa vietnē https://www.sif.gov.lv/lv/eiropas-sociala-fonda-plus-programma > Dokumenti] 

8.10. Partnerorganizācijas pienākums ir nodrošināt Komplektu pieņemšanu Komplektu piegādes grafikā paredzētajās vietās un laikos. Ja attaisnojošu iemeslu dēļ Komplekti netiek piegādāti Komplektu piegādes grafikā paredzētajos laikos, Partnerorganizācija vienojas ar Piegādātāju par ārpus grafika piegādes laiku.
8.11. Partnerorganizācija katrā Komplektu piegādes reizē, pieņemot Komplektus: 
8.11.1. pārbauda visu piegādāto Komplektu skaitu;
8.11.2. [bookmark: _Hlk153155502]izlases veidā pārbauda Komplektu iepakojumu un marķējumu (komplekta kods, Eiropas Savienības emblēma kopā ar paziņojumu “Līdzfinansē Eiropas Savienība”, Latvijas Nacionālā attīstības plāna un Programmas logo, uzraksts "Bezmaksas. Nav paredzēts pārdošanai"), kā arī derīguma termiņu MK noteikumu Nr.381 9.1.1.apakšpunktā minētajiem pārtikas preču komplektiem, kas nevar būt īsāks nekā 3 mēneši;
8.11.3. paraksta Komplektu piegādi apliecinošu dokumentu (pavadzīmi), ja visi piegādātie Komplekti atbilst Līguma 8.11.1., 8.11.2.apakšpunktā minētajiem kritērijiem; 
8.11.4. neparaksta Komplektu piegādi apliecinošu dokumentu (pavadzīmi) un atsaka pieņemt visus piegādātos Komplektus, ja Komplektu pieņemšanas brīdī ir konstatētas Līguma 8.11.2.apakšpunktā minēto kritēriju neatbilstības, kas neļauj pieņemt nevienu no piegādātajiem Komplektiem;
8.11.5. paraksta Komplektu piegādi apliecinošo dokumentu, rakstveidā uz Komplekta pavadzīmes norādot konstatēto neatbilstību piegādāto Komplektu skaitam, ja tādēļ pieņemto Komplektu skaits pa veidiem ir mazāks nekā pavadzīmē norādīts;
8.11.6. ja Komplektu neatbilstība netiek konstatēta to pieņemšanas brīdī, tad, pēc Komplektu pieņemšanas, Partnerorganizācija nevar celt iebildumus par to, ka Komplekti neatbilst Līguma 8.11.1., 8.11.2.apakšpunktā minētajiem kritērijiem. Izņēmums ir gadījumos, ja pēc Komplektu pieņemšanas tiek konstatētas slēptās (produkta satura) neatbilstības, kuras nebija iespējams konstatēt, veicot Līguma 8.11.1., 8.11.2.apakšpunktā minētās pārbaudes; tad Sadarbības iestāde piegādātājam pieprasa neatbilstošo Komplektu nomaiņu. 
8.12. Partnerorganizācija nepieņem un neizdala/neizmanto Komplektus, ja Komplektam ir beidzies derīguma termiņš vai ir redzami Komplekta iepakojuma bojājumi, un par to nekavējoties elektroniski paziņo Sadarbības iestādei.
8.13. Partnerorganizācija Komplektus glabā ar pienācīgu rūpību un veic samērīgus pasākumus, lai nepieļautu Komplektu bojāšanu, zudumu vai citu mantisku zaudējumu rašanos. Partnerorganizācija ir civiltiesiski atbildīga par Komplektu bojājumu vai zudumu, kas radies Partnerorganizācijas vai tās darbinieku prettiesiskas, nolaidīgas vai citādi vainojamas rīcības vai bezdarbības rezultātā.
8.14. Partnerorganizācija neatbild par zaudējumiem, kas radušies Komplektu slēptu defektu, piegādātāja darbības, trešo personu prettiesiskas rīcības vai citu no Partnerorganizācijas saprātīgas kontroles neatkarīgu apstākļu rezultātā, ja Partnerorganizācija ir veikusi samērīgus drošības pasākumus un bez nepamatotas kavēšanās informējusi Sadarbības iestādi par attiecīgo gadījumu. Kriminālatbildība par komplektu bojājumu vai zudumu iestājas normatīvajos aktos noteiktajos gadījumos un kārtībā.
8.15. Partnerorganizācija atlīdzina Sadarbības iestādei tiešos zaudējumus, kas radušies Partnerorganizācijas vai tās darbinieku prettiesiskas, nolaidīgas vai citādi vainojamas rīcības vai bezdarbības rezultātā, izņemot zaudējumus, kas radušies nepārvaramas varas, slēptu defektu, piegādātāja darbības, trešo personu prettiesiskas rīcības vai citu no Partnerorganizācijas saprātīgas kontroles neatkarīgu apstākļu rezultātā, ja Partnerorganizācija ir veikusi samērīgus drošības pasākumus un bez nepamatotas kavēšanās informējusi Sadarbības iestādi par attiecīgo gadījumu.
8.16. Partnerorganizācijas pienākums ir utilizēt Komplektu, ja tam ir beidzies derīguma termiņš vai Komplekts ir patērēšanai neatbilstošā stāvoklī. Izdevumus, kas saistīti ar Komplekta utilizāciju, sedz Partnerorganizācija.
8.17. Partnerorganizācija nodrošina horizontālo un vispārīgo principu ievērošanu Atbalstāmo darbību īstenošanā atbilstoši Vadošās iestādes vadlīnijām[footnoteRef:7]. [7:  Vadošās iestādes vadlīnijas pieejamas tīmekļa vietnes www.lm.gov.lv sadaļā ESF+ programma materiālās nenodrošinātības mazināšanai un Sadarbības iestādes tīmekļa vietnē https://www.sif.gov.lv/lv/eiropas-sociala-fonda-plus-programma
] 

8.18. Partnerorganizācija MAP cilnē “Saziņa” nekavējoties informē Sadarbības iestādi par jebkurām izmaiņām un apstākļiem, kas var negatīvi ietekmēt Komplektu izdalīšanu un papildpasākumu īstenošanu.
8.19. Partnerorganizācijai ir tiesības saņemt no Sadarbības iestādes informāciju un skaidrojumus Līgumā noteikto pienākumu izpildei.
8.20. [bookmark: _Hlk153151819]Partnerorganizācija izmanto MAP un KIM saskaņā ar elektroniskās sistēmas, platformas lietošanas noteikumiem, kas pieejami MAP, KIM un interneta vietnē https://www.sif.gov.lv/lv/eiropas-sociala-fonda-plus-programma. Atbilstoši Partnerorganizācijas iesniegtai MAP lietotāju izveides pieteikuma veidlapai, Sadarbības iestāde piešķir un aktualizē Partnerorganizācijas pārstāvju kā MAP lietotāju tiesības. Atbilstoši Partnerorganizācijas iesniegtam pieteikumam KIM lietotāja – Partnerorganizācijas administrators – tiesībām, Sadarbības iestāde piešķir Partnerorganizācijas pārstāvim kā KIM Partnerorganizācijas administratoram lietotāja tiesības. KIM Partnerorganizācijas administrators piešķir un aktualizē Partnerorganizācijas pārstāvju kā KIM lietotāju tiesības.

9. Sadarbības iestādes tiesības un pienākumi
9.1. Sadarbības iestāde pastāvīgi veic Partnerorganizācijas īstenoto Atbalstāmo darbību uzraudzību un kontroli visā Līguma darbības laikā un izvērtē darbību atbilstību Līguma noteikumiem, kā arī Eiropas Savienības un Latvijas Republikas normatīvo aktu prasībām.
9.2. Sadarbības iestāde saskaņā ar Līgumu, Eiropas Savienības un Latvijas Republikas normatīvajiem aktiem izvērtē un apstiprina Partnerorganizācijas sniegto informāciju, dokumentus, Pārskatus un plānus, nepieciešamības gadījumā pieprasot papildu dokumentus vai informāciju no Partnerorganizācijas.
9.3. Sadarbības iestāde vismaz 5 (piecas) darba dienas pirms katras piegādes uzsākšanas elektroniski nosūta Partnerorganizācijai Komplektu piegādes grafiku katram Komplekta veidam, kurā sniegta informācija par piegādājamo Komplektu skaitu uz Partnerorganizācijas norādīto piegādes vietu, piegādes datumiem un laikiem. Komplektu piegādes grafiku ne retāk kā reizi divos mēnešos sagatavo Komplektu piegādātājs, saskaņojot to ar Sabiedrības integrācijas fondu. 
9.4. Sadarbības iestāde izsniedz Partnerorganizācijai vismaz vienu Programmas atbalsta vietu plakātu katrai Partnerorganizācijas atbalsta sniegšanas vietai. 
9.5. Sadarbības iestāde ir tiesīga organizēt un piedalīties pasākumos, kas saistīti ar Atbalstāmo darbību vadību un īstenošanu.
9.6. Sadarbības iestāde ir tiesīga rīkoties ar jebkādu informāciju saistībā ar Atbalstāmo darbību īstenošanu un to publicitāti, nepieciešamības gadījumā to iepriekš saskaņojot ar Partnerorganizāciju.
9.7. Sadarbības iestāde ir tiesīga, konstatējot Atbalstāmo darbību īstenošanā pretrunu ar Līgumu vai saistošo Eiropas Savienības un Latvijas Republikas normatīvo aktu noteikumiem, uzdot Partnerorganizācijai novērst šo pretrunu Sadarbības iestādes noteiktā termiņā. 
9.8. Sadarbības iestāde neatbild par zaudējumiem, kas nodarīti Partnerorganizācijai, tās Partneriem un jebkādām citām trešajām personām, kas radušies Partnerorganizācijas, tās Partneru vai Atbalstāmo darbību izpildītāju darbības, bezdarbības, jebkāda veida neuzmanības vai nejaušības rezultātā.
10. Līgumsaistības ar Partnerorganizāciju apvienības dalībniekiem
10.1. Sadarbības iestādei nav līguma saistību ar citu/-iem Partnerorganizācijas apvienības (turpmāk – apvienība) dalībnieku/-iem. Par īstenoto Atbalstāmo darbību ieviešanu atbild un Sadarbības iestādei atskaitās tikai Partnerorganizācija. Partnerorganizācija nodrošina apvienības dalībnieka/-u informēšanu par Līguma nosacījumu izpildi, atbildību, saistībām un šo nosacījumu piemērošanu attiecībā uz apvienības dalībnieku/-iem, uzņemoties pilnu atbildību par apvienības dalībnieka/-u rīcību rezultātā pieļautajām neatbilstībām, pārkāpumiem un nodarīto kaitējumu.
10.2. Partnerorganizāciju apvienības savstarpējas sadarbības principi ir noteikti vienošanās dokumentā, kas noslēgts starp Partnerorganizāciju apvienības dalībniekiem atbilstoši MK noteikumu Nr.381 49.3.apakšpunktā noteiktajam.
11. Konfidencialitāte
11.1. [bookmark: _Ref183963776]Puses vienojas, ka no šī Līguma izrietošās saistības, kā arī to īstenošanas mērķiem Pušu sniegtā vai iegūtā informācija ir konfidenciāla, ciktāl Latvijas Republikā piemērojamās tiesību normas nenosaka citādi.
11.2. Puses apņemas neizpaust no otras Puses saņemto konfidenciāla rakstura informāciju, kas attiecīgajai Pusei kļuvusi zināma par otru Pusi saistībā ar no šī Līguma izrietošo saistību izpildi.
11.3. Informācija nav atzīstama par konfidenciālu, ciktāl tā ir publiski pieejama saskaņā ar Latvijas Republikas normatīvajiem aktiem vai nepieciešama Sadarbības iestādei, lai īstenotu informācijas un publicitātes pasākumus, kā arī citus normatīvajos aktos paredzētos uzdevumus.
11.4. Partnerorganizācija piekrīt šādas informācijas publiskošanai:
11.4.1. Partnerorganizācijas un apvienības dalībnieku nosaukums;
11.4.2. Līguma numurs;
11.4.3. Izdales teritorija un atbalsta veids, ko īsteno Partnerorganizācija;
11.4.4. Izdales vietas adreses, darba laiki, izdales vietas un Partnerorganizācijas kontaktinformācija.
12. Publicitāte
12.1. Partnerorganizācija publicitātes, informācijas un saziņas pasākumus īsteno saskaņā ar Eiropas Parlamenta un Padomes regulu 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Regula 2021/1060) un Vadošās iestādes izstrādātajām Eiropas Sociālā fonda Plus programmas materiālās nenodrošinātības mazināšanai 2021.–2027. gada plānošanas perioda komunikācijas un dizaina vadlīnijām[footnoteRef:8]. Visos komunikācijas materiālos, kas ir saistīti ar Atbalstāmo darbību īstenošanu, atbilstoši Regulas 2021/1060 un Vadošās iestādes komunikācijas un dizaina vadlīnijām Partnerorganizācija lieto Programmas vienoto vizuālo identitāti – logo ansambli[footnoteRef:9]. [8:  Vadošās iestādes vadlīnijas pieejamas tīmekļa vietnes www.lm.gov.lv sadaļā ESF+ programma materiālās nenodrošinātības mazināšanai un Sadarbības iestādes tīmekļa vietnē https://www.sif.gov.lv/lv/eiropas-sociala-fonda-plus-programma.]  [9:  Logo pieejami lejupielādei Sadarbības iestādes tīmekļa vietnē https://www.sif.gov.lv/lv/vadlinijas.] 

12.2. Partnerorganizācija informē sabiedrību par Programmas atbalstu, viegli pamanāmā un labi pārredzamā vietā katrā Atbalstāmo darbību īstenošanas vietā izvietojot vismaz vienu Sadarbības iestādes sagatavoto un izsniegto plakātu, kurā Partnerorganizācija plakātā paredzētajā vietā nodrošina informāciju par tās īstenotajām Atbalstāmajām darbībām:
12.2.1. Atbalstāmās darbības veids - komplektu izdale, maltīšu izdale, ja attiecināms, papildpasākumi;
12.2.2. komplektu un/vai maltīšu izsniegšanas vietu adreses un izdales laiki;
12.2.3. tuvākā papildpasākuma temats, norises vieta un laiks;
12.2.4. norāde, ka mērķa grupai Programmas atbalsts ir pieejamas bez maksas;
12.2.5. kontaktinformācija saziņai ar Partnerorganizāciju. 
12.3. Partnerorganizācija izvieto Vadošās iestādes izstrādāto aktuālo infografiku par Programmas atbalstu izdrukātu papīra formātā Atbalstāmo darbību īstenošanas vietās, kur tas iespējams, un elektroniski tīmekļa vietnē (ja tāda ir).
12.4. Partnerorganizācija nodrošina aktuālās informācijas par Atbalstāmo darbību īstenošanu ievietošanu un regulāru tās aktualizēšanu Partnerorganizācijas un apvienības dalībnieka, ja attiecināms, tīmekļa vietnē (ja tāda ir) un sociālo mediju vietnē, publicējot vismaz šādu informāciju – Eiropas Savienības emblēma kopā ar paziņojumu “Līdzfinansē Eiropas Savienība”, Latvijas Nacionālā attīstības plāna logo un Programmas logo, informācija par Atbalstāmajām darbībām, Komplektu un/vai maltīšu izsniegšanas vietu adreses un izdales laiki, kontaktinformācija saziņai ar Partnerorganizāciju, t.sk., saziņai par papildpasākumu īstenošanu.
12.5. Ja Partnerorganizācija sociālo mediju vietnēs publicē informāciju, informatīvos materiālus, kā arī citu ar Līguma izpildi saistītu informāciju, publikācijā lieto arī mirkļbirku #ESfondi. 
12.6. Partnerorganizācija ar Atbalstāmo darbību īstenošanu saistītajos dokumentos un komunikācijas materiālos, ko paredzēts izplatīt sabiedrībai vai dalībniekiem, iekļauj pamanāmu informāciju, kurā uzsver no Programmas saņemto atbalstu.
13. Audita izsekojamība
13.1. Partnerorganizācija ar Atbalstāmo darbību īstenošanu un pienākumu izpildi saistītos dokumentus kārto tā, lai būtu nodrošināta audita izsekojamība. Partnerorganizācijai jānodrošina dokumentācijas kārtošana un uzglabāšana, izveidojot atsevišķu lietu vai lietu nomenklatūru.
13.2. Partnerorganizācija, īstenojot Atbalstāmās darbības, grāmatvedību kārto, ievērojot Latvijas Republikas un Eiropas Savienības normatīvos aktus grāmatvedības jomā, nodrošina atsevišķu grāmatvedības uzskaites kodu netiešo attiecināmo izmaksu ieņēmumiem par Komplektu un maltīšu izdalīšanu vai īstenotajiem papildpasākumiem. Partnerorganizācija veic saņemto Komplektu krājumu un uzņemto saistību uzskaiti un nodrošina uzskaites rezultātu atspoguļošanu savos grāmatvedības reģistros, nodrošinot, ka uzskaite ir nodalīta no Partnerorganizācijas citu krājumu un uzņemto saistību uzskaites un identificējama, kā saistīta ar Programmas Atbalstāmajām darbībām, atsevišķi nodalot informāciju par Ukrainas civiliedzīvotājiem sniegto atbalstu.
13.3. Ar Atbalstāmo darbību īstenošanu saistītos dokumentos, izņemot tajos, kurus paredzēts izplatīt sabiedrībai un dalībniekiem, Partnerorganizācija norāda Līguma numuru vai programmas nosaukumu “Eiropas Sociālā fonda Plus programma materiālās nenodrošinātības mazināšanai” un, ja iespējams, arī darbības programmas numuru “CCI 2021LV05SFPR001”.
14. [bookmark: _Ref183963437]Dokumentu glabāšanas termiņš
14.1.  Partnerorganizācija uzglabā visus ar Atbalstāmo darbību īstenošanu saistītos dokumentus piecus gadus (līdz attiecīgā gada 31.decembrim) no Sabiedrības integrācijas fonda veiktā noslēguma maksājuma saņemšanas. Dokumentus, kas saistīti ar veiktajām izmaksām, Partnerorganizācija uzglabā saskaņā ar Latvijas Republikas normatīvajos aktos grāmatvedības jomā noteiktajām prasībām un termiņiem.
15. [bookmark: _Ref183963880]Pārbaudes pie Partnerorganizācijas
15.1. Partnerorganizācijas īstenotās Atbalstāmās darbības ir pakļautas pārbaudēm, atbilstoši Eiropas Savienības, tai skaitā, par Eiropas Kopienas finanšu interešu aizstāvību pret krāpšanu un citu noteikumu pārkāpumu noteiktajām procedūrām, un Latvijas Republikas normatīvajiem aktiem.
15.2. Līguma 15.1.apakšpunktā minētās pārbaudes Partnerorganizācijas Atbalstāmo darbību īstenošanas vietā var veikt Programmas vadībā iesaistīto institūciju, Pārtikas un veterinārā dienesta, Eiropas Savienības kontrolējošo iestāžu pārstāvji un to pilnvarotās personas.
15.3. Sadarbības iestāde veic pārbaudes Partnerorganizācijas Atbalstāmo darbību īstenošanas vietā Ministru kabineta 2022.gada 14.jūlija noteikumu Nr.443 “Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas uzraudzības noteikumi” III. nodaļā noteiktajā kārtībā.
15.4. Partnerorganizācijai jānodrošina Līguma 15.2.apakšpunktā minētajiem pārstāvjiem un to pilnvarotajām personām brīvu iespēju piekļūt un veikt pārbaudes vietās, kurās notiek Atbalstāmo darbību īstenošana, ieskaitot Partnerorganizācijas informācijas sistēmas, visu dokumentu oriģinālus un grāmatvedības sistēmas, kas attiecas uz Atbalstāmo darbību īstenošanu. Papildus Partnerorganizācijai jānodrošina: 
15.4.1. iespēju organizēt intervijas ar Atbalstāmo darbību īstenošanā atbildīgajām un iesaistītajām personām, kā arī mērķa grupas personām;
15.4.2. telpu vai darba vietu dokumentu pārbaudei;
15.4.3. pieprasīto dokumentu kopiju izsniegšanu;
15.4.4. par Atbalstāmo darbību ieviešanu atbildīgo personu klātbūtni.
16. [bookmark: _Ref183963904]Pārbaudes pie Partnerorganizācijas apvienības dalībniekiem
16.1. Partnerorganizācija garantē un nodrošina Līguma 15.2. un 15.3.apakšpunktos minētajiem pārstāvjiem un to pilnvarotajām personām iespējas veikt pārbaudes vai auditu arī pie Partnerorganizāciju apvienības dalībniekiem, nodrošinot tādus pašus nosacījumus un saskaņā ar tiem pašiem noteikumiem, kas minēti Līguma 15.4.apakšpunktā. 
16.2. Partnerorganizācijai ir pienākums informēt apvienības dalībniekus par Līguma 16.1.apakšpunktā minētajiem nosacījumiem un nodrošināt apvienības dalībnieku un apakšuzņēmēju, sadarbību ar Līguma 15.2. un 15.3.apakšpunktos minētajiem pārstāvjiem un to pilnvarotajām personām.
17. Līguma grozījumi
17.1. Jebkuri Līguma grozījumi ir spēkā tikai tad, ja tiek veikti rakstiski. 
17.2. Grozījumi pēc Partnerorganizācijas ierosinājuma tiek uzsākti, pamatojoties uz Partnerorganizācijas argumentētu Līguma grozījumu pieprasījumu, ko Partnerorganizācija iesniedz MAP cilnē “Saziņa” ne vēlāk kā 20 (divdesmit) darba dienas pirms paredzamo izmaiņu stāšanās spēkā. Pēc Līguma grozījumu pieprasījuma izskatīšanas Sadarbības iestāde Partnerorganizācijai atgriež MAP pieteikumu vai Līguma cilnes precizēšanai atbilstoši nepieciešamajām izmaiņām.
17.2.1. Ja Sadarbības iestāde piekrīt Līguma grozījumiem, 20 (divdesmit) darba dienu laikā no grozījumu pieprasījuma saņemšanas Sadarbības iestāde sagatavo Līguma grozījumus, nosūta tos Partnerorganizācijai parakstīšanai MAP. Grozījumi stājas spēkā, kad tos parakstījusi pēdējā no Pusēm vai citā grozījumos noteiktajā termiņā;
17.2.2. ja Sadarbības iestāde nepiekrīt izdarīt Līguma grozījumus, 20 (divdesmit) darba dienu laikā no grozījumu pieprasījuma saņemšanas Sadarbības iestāde informē par to Partnerorganizāciju, norādot atteikuma pamatojumu, kā arī informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību, ja Sadarbības iestāde uzskata, ka varētu piekrist Līguma grozījumiem pēc šādu precizējumu veikšanas.
17.3. Partnerorganizācija argumentētu pieprasījumu Līguma grozījumiem var iesniegt ne vēlāk kā 10 (desmit) darba dienas pēc Līgumā neparedzētu darbību veikšanas, kas nepieciešamas Līguma izpildes nodrošināšanai, bet ne vēlāk kā līdz pēdējā Pārskata iesniegšanai Sadarbības iestādē, pieprasījumā īpaši norādot attaisnojošus, no Partnerorganizācijas darbības vai bezdarbības neatkarīgus un objektīvus apstākļus, kuru dēļ šāds pieprasījums netika iesniegts pirms paredzamo grozījumu nepieciešamības, pievienojot šos apstākļus un pieprasījuma pamatojumu pierādošus dokumentus. Šādu pieprasījumu Sadarbības iestāde pieņem izskatīšanai pēc būtības tikai tad, ja pieprasījuma iesniegšana jau pēc Līgumā neparedzētu darbību veikšanas ir notikusi no Partnerorganizācijas neatkarīgu, objektīvi pamatotu, pierādītu un attaisnojošu apstākļu dēļ. Izskatīšanai nepieņemtu pieprasījumu Sadarbības iestāde noraida, neizskatot pēc būtības, par to paziņojot Partnerorganizācijai. Izskatīšanai pieņemtu pieprasījumu Sadarbības iestāde izskata Līguma 17.2.apakšpunktos norādītajā kārtībā, ievērojot Līguma 17.6.apakšpunkta noteikumus. Ja Sadarbības iestāde, izskatot šādu pieprasījumu, piekrīt Līguma grozījumiem, šādai piekrišanai kā vēlākam apstiprinājumam ir atpakaļējs spēks.
17.4. Ja mainās Līguma Pušu rekvizīti, tad Puse, kurai mainās rekvizīti, nekavējoties, bet ne vēlāk kā 3 (trīs) darba dienu laikā no izmaiņu rašanās brīža, par to paziņo MAP. 
17.5. Grozījumi pēc Sadarbības iestādes iniciatīvas tiek uzsākti, pamatojoties uz Sadarbības iestādes argumentētu ierosinājumu. Ierosinājumu kopā ar Līguma grozījumu projektu nosūta Partnerorganizācijai vismaz 20 (divdesmit) darba dienas pirms paredzamo grozījumu stāšanās spēkā. Īsākā laikā grozījumus var veikt, ja Sadarbības iestāde pamato grozījumu termiņa saīsinājumu;
17.5.1. ja Partnerorganizācija piekrīt Līguma grozījumiem, Partnerorganizācija tos paraksta MAP. Grozījumi stājas spēkā, kad to parakstījusi pēdējā no Pusēm vai citā grozījumos noteiktajā termiņā;
17.5.2. ja Partnerorganizācija nepiekrīt Līguma grozījumiem, 5 (piecu) darba dienu laikā no grozījumu pieprasījuma saņemšanas Partnerorganizācija informē par to Sadarbības iestādi, norādot atteikuma pamatojumu;
17.5.3. Partnerorganizācijai nav tiesību atteikt izdarīt Līguma grozījumus, ja ar grozījumiem tiek precizētas tās Līguma normas, kas mainītas sakarā ar nepieciešamību Līgumu pielāgot ārējiem normatīvajiem aktiem. Šādā gadījumā Līguma grozījumi stājas spēkā brīdī, kad tie ir tikuši paziņoti Partnerorganizācijai un šo Līguma grozījumu spēkā stāšanos un spēkā esamību neietekmē Partnerorganizācijas piekrišana vai atteikšanās šiem Līguma grozījumiem.
17.6. Nedrīkst izdarīt tādus grozījumus Līgumā, kas maina nosacījumus, kuri varētu būt nozīmīgi, lemjot par tiesību piešķiršanu būt par Partnerorganizāciju, vai grozījumus, kuru sekas būtu pretrunā ar principu par vienādu attieksmi pret citām atlasē atbalstītām partnerorganizācijām. 
18. Nepārvaramā vara
18.1.  Puses nav atbildīgas un var uz laiku atcelt visas Atbalstāmās darbības vai daļu no tām, ja tas noticis tādu apstākļu rezultātā, kurus attiecīgā Puse Līguma slēgšanas brīdī nav spējusi paredzēt, kuri nav radušies attiecīgās Puses darbības vai bezdarbības rezultātā, kurus attiecīgā Puse nespēj novērst, mazināt vai kontrolēt ar samērīgiem līdzekļiem, ieskaitot, bet ne tikai, saistību izpildes neiespējamību, kas radusies normatīvo aktu, valdības vai citas valsts institūcijas normatīvo aktu un lēmumu izmaiņu rezultātā, kā arī ugunsgrēka, plūdu, vētras, streiku, dabas katastrofu, sprādzienu un kara rezultātā (turpmāk – Nepārvaramas varas apstākļi). 
18.2. Puse par Nepārvaramas varas apstākļu iestāšanos nekavējoties informē otru Pusi, iesniedzot otrai Pusei visu nepieciešamo informāciju un pierādījumus, kas pierāda Nepārvaramas varas apstākļu iestāšanos, kā arī veic visas nepieciešamās un Pusei iespējamās darbības, lai mazinātu Nepārvaramas varas apstākļu ietekmes radīto kaitējumu. Par tālāko Līguma saistību izpildi Puses rakstveidā vienojas atsevišķi.
18.3. Neviena no Pusēm nevar tikt vainota par tās līgumsaistību nepildīšanu, ja to izpildi kavē Nepārvaramas varas apstākļi, par ko otrai Pusei ir paziņots saskaņā ar Līguma 18.2.apakšpunktu.
19. Līguma izbeigšana
19.1. [bookmark: _Ref183968494]Puses var izbeigt Līgumu saskaņā ar Pušu vienošanos, 20 (divdesmit) darba dienas iepriekš nosūtot par to rakstisku paziņojumu otrai Pusei, kurā norāda Līguma izbeigšanas iemeslus. Līguma pirmstermiņa izbeigšanas gadījumā Partnerorganizācijai ir tiesības saņemt maksājumu tikai par jau veiktajām Atbalstāmajām darbībām. Šajā nolūkā Partnerorganizācijai jāiesniedz Pārskats saskaņā ar Līguma 4.3.apakšpunktu.
19.2. Par Līguma izbeigšanu saskaņā ar Pušu vienošanos Sadarbības iestāde sagatavo vienošanos parakstīšanai MAP.
19.3. Sadarbības iestādei ir tiesības Līgumu izbeigt vienpusēji, rakstiski par to paziņojot Partnerorganizācijai Sadarbības iestādes noteiktajā termiņā, bet ne mazāk kā 10 (desmit) dienas pirms Līguma izbeigšanas, neatlīdzinot Partnerorganizācijai nekādus zaudējumus vai pieprasot no Partnerorganizācijas izmaksātā finansējuma atmaksu pilnā apmērā, ja Partnerorganizācija: 
19.3.1. bez attaisnojoša iemesla nepilda Līguma saistības un 2 (divu) nedēļu laikā pēc Sadarbības iestādes rakstiska brīdinājuma saņemšanas par šo saistību nepildīšanu nav izpildījusi neizpildītās saistības;
19.3.2. lai saņemtu tiesības būt par Partnerorganizāciju, sniegusi nepatiesas un nepilnīgas ziņas, vai apzināti iesniegusi Pārskatus, kas neatspoguļo patieso situāciju;
19.3.3. nav izpildījusi Līguma nosacījumus vai pārkāpusi tiesību aktus, ar ko ir kaitējusi Eiropas Savienības un valsts finansiālajām interesēm;
19.3.4. pieļāvusi sistēmiska rakstura trūkumus, kas radījuši vai var radīt turpmāku kaitējumu Eiropas Savienības un valsts finansiālajām interesēm;
19.3.5. ja tās valdes loceklis, patiesais labuma guvējs vai persona, kura ir pilnvarota pārstāvēt Partnerorganizāciju darbībās, kas saistītas ar tās filiāli vai struktūrvienību, ar galīgo nolēmumu ir atzīta par vainīgu jebkurā no šādiem noziedzīgiem nodarījumiem:
19. 
19.3.4. 
19.3.5.1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labuma pieņemšana,
19.3.5.2. krāpšana, piesavināšanās vai noziedzīgi iegūtu līdzekļu legalizēšana,
19.3.5.3. izvairīšanās no nodokļu un tiem pielīdzināto maksājumu nomaksas;
19.3.6. īstenojusi Atbalstāmās darbības, kuru rezultātā visas izmaksas atzītas par neatbilstoši veiktām;
19.3.7. ja Partnerorganizācijai vai personai, kura ir Partnerorganizācijas valdes loceklis, patiesais labuma guvējs vai persona, kura ir pilnvarota pārstāvēt Partnerorganizāciju darbībās, kas saistītas ar tās filiāli vai struktūrvienību, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas Starptautisko un Latvijas Republikas nacionālo sankciju likumā noteiktajos gadījumos.
19.4. Gadījumā, ja Līgums tiek izbeigts saskaņā ar Līguma 19.3.5.apakšpunktu, Līgums var tikt izbeigts 3 (trīs) mēnešu laikā no Sadarbības iestādes rakstiskā paziņojuma par Līguma izbeigšanu nosūtīšanas Partnerorganizācijai.
19.5. Ja Līgums tiek izbeigts saskaņā ar Līguma 19.3.1., 19.3.2., 19.3.5. vai 19.3.7.apakšpunktu, Sadarbības iestāde var prasīt no Partnerorganizācijas pilnīgu vai daļēju jau samaksātā finansējuma atmaksu, atkarībā no pārkāpuma smaguma pakāpes, dodot iespēju Partnerorganizācijai vienu reizi paust viedokli šajā jautājumā.
20. Strīdu risināšana
20.1. Strīdus, kas skar Līguma izpildi, tā spēkā esamību vai pārtraukšanu, Puses risina sarunu ceļā. Puses savlaicīgi rakstiskā formā paziņo otrai Pusei par jautājumiem, kas skar Līguma izpildi, tā spēkā esamību vai pārtraukšanu, kā arī pēc vienas vai otras Puses pieprasījuma nodrošina dalību sarunās par Līguma izpildi, tā spēkā esamību vai pārtraukšanu.
20.2. Ja Puses 30 (trīsdesmit) dienu laikā no dienas, kad uzsākušas sarunas par Līguma izpildi, tā spēkā esamību vai pārtraukšanu saskaņā ar Līguma 20.1.apakšpunktu, to neatrisina, tad strīdu izskatīšana notiek šādā kārtībā:
20.2.1. ja Partnerorganizācija ir privāto tiesību juridiskā persona, Puses risina strīdu Eiropas Sociālā fonda Plus programmas materiālās nenodrošinātības mazināšanai 2021.—2027. gada plānošanas perioda vadības likuma 23. pantā noteiktajā kārtībā;
20.2.2. ja Partnerorganizācija ir publisko tiesību juridiskā persona, Puses risina strīdu Eiropas Sociālā fonda Plus programmas materiālās nenodrošinātības mazināšanai 2021.—2027. gada plānošanas perioda vadības likuma 24. pantā noteiktajā kārtībā.
21. Nobeiguma noteikumi
21.1. Nosacījumi, kas tieši nav atrunāti Līgumā, tiek risināti saskaņā ar Eiropas Savienības un Latvijas Republikā spēkā esošajos normatīvajos aktos noteikto kārtību. 
21.2. Jebkura komunikācija saistībā ar šo Līgumu notiek rakstiski MAP sadaļā “Saziņa”, jebkura informācija, kas Partnerorganizācijai tiek nosūtīta MAP sadaļā “Saziņa”, tiek uzskatīta par paziņotu otrajā dienā pēc nosūtīšanas datuma.
21.3. Partnerorganizācijai ir pienākums informēt Sadarbības iestādi par MAP lietotāju izmaiņām, izmantojot MAP lietotāju izveides procesa shēmu un lietotāja izveides iesnieguma veidlapu ne vēlāk kā 5 (piecas) darba dienas pirms izmaiņu iestāšanās.
21.4. Līgums ir sagatavots elektroniska dokumenta veidā uz _______(_________) lapām, abpusēji parakstītā Līguma versija glabājas MAP un pie katras no Pusēm.

Sadarbības iestāde:	Partnerorganizācija:
Sabiedrības integrācijas fonda				<nosaukums>
<Nosaukums> departamenta direktors,			<amats>
Sadarbības iestādes vadītājs  					<vārds, uzvārds>
<vārds, uzvārds>	


Šis dokuments ir parakstīts ar MAP sistēmas parakstu.

